***ประชาสัมพันธ์หลักเกณฑ์และวิธีการจัดเก็บภาษีประจำปี  2562***

ขอเชิญผู้มีหน้าที่เสียภาษีประเภทต่างๆยื่นแบบแสดงรายการและเสียภาษีตามระยะเวลาที่กำหนด

 \*  **ภาษีโรงเรือนและที่ดิน**   1  มกราคม   ถึงสิ้นเดือนกุมภาพันธ์  2562 ชำระภายใน 30 วันนับตั้งแต่วันที่ได้รับแจ้งการประเมิน
    \*  **ภาษีบำรุงท้องที่**   1  มกราคม   ถึง  30  เมษายน  2562 กรณีไม่ชำระเงินตามกำหนดระยะเวลาที่กำหนดให้เสียเงินเพิ่มร้อยละ 2 ต่อเดือนของจำนวนเงินภาษีที่ต้องชำระ
    \*  **ภาษีป้าย**  1  มกราคม  ถึง  31  มีนาคม  2562 ชำระภาษีภายใน 15 วัน นับแต่วันที่ได้รับแจ้งการประเมิน
    **\*  ใบอนุญาตฯ**  ก่อนวันหมดอายุ (ยื่นคำร้องขอต่อใบอนุญาตล่วงหน้าได้ภายในเก้าสิบวันก่อนใบอนุญาตสิ้นอายุ)

**ข้อแนะนำการเสียภาษีในเขต อบต.อ่ายนาไลย**

**1.  ภาษีโรงเรือนและที่ดิน**
           คือภาษีที่เก็บ จากโรงเรือนหรือสิ่งปลูกสร้างอย่างอื่นที่ให้เช่าที่ทำการค้าขาย  ที่เก็บสินค้าที่ประกอบการอุตสาหกรรม  อาคาร  บ้านเช่า หอพัก ธนาคาร โรงแรม แฟลต อพาร์ตเม้นต์  คอนโดมิเนียม  ตึกแถว  โรงเรียนสอนวิชาชีพ  ฟาร์มสัตว์และที่ปกติใช้ร่วมกับโรงเรือนนั้น ๆ

**ระยะเวลาการเสียภาษีโรงเรือนและที่ดิน**

     \*  ผู้เป็นเจ้าของของเจ้าของกรรมสิทธิ์โรงเรือนและที่ดินต้อง  ไปยื่นแบบแสดงรายการแห่งทรัพย์สิน   (ภ.ร.ด.2)  ต่อเจ้าหน้าที่ ณ อบต.อ่ายนาไลย  ซึ่งทรัพย์สินของท่านนั้นตั้งอยู่  ตั้งแต่วันที่  2  มกราคม  -  สิ้นเดือนกุมภาพันธ์  ของทุกปี
    \*  พนักงานเจ้าหน้าที่จะออกแบบแจ้งการประเมิน  (ภ.ร.ด.8)
    \*  ผู้ประเมินต้องชำระเงินภายใน  30  วัน  นับตั้งแต่ได้รับแบบแจ้งการประเมิน  (ภ.ร.ด.8)

**อัตราภาษีโรงเรือนและที่ดิน**
    \*  ร้อยละ  12.5  ของค่ารายปี

**อัตราโทษและค่าปรับ**
\*  ผู้ใดละเลยไม่ยื่นแบบแสดงรายการมีความผิดโทษปรับไม่เกิน  200  บาท  และเรียกเก็บภาษีย้อนหลังไม่เกิน  10  ปี

    \*  ผู้ ใดยื่นแบบแสดงรายการไม่ถูกต้องตามความเป็นจริงหรือไม่บริบูรณ์มีความผิดต้อง ระวางโทษจำคุกไม่เกิน  6  เดือน  หรือปรับไม่เกิน  500  บาท  หรือทั้งจำทั้งปรับและเรียกเก็บได้ไม่เกิน  5  ปี
    \*  ถ้าชำระค่าภาษีเกินกำหนด  30  วัน  นับแต่วันที่ได้รับแจ้งจากเจ้าหน้าที่ประเมิน  ให้เสียเงินเพิ่ม  ดังนี้
    \*  ไม่เกิน  1  เดือน  เสียเพิ่ม  2.5%
    \*  เกิน  1  เดือน  แต่ไม่เกิน  2  เดือน  เพิ่ม  5%
    \*  เกิน  2  เดือน  แต่ไม่เกิน  3  เดือน  เพิ่ม  7.5%
    \*  เกิน  3  เดือน  แต่ไม่เกิน  4  เดือน  เพิ่ม  10%
    \*  เกิน  4  เดือนขึ้นไปให้ยึดอายัดหรือขายทอดตลาดทรัพย์สินมิต้องขอให้ศาลสั่งหรือออกหมายยึด
     **การอุทธรณ์ ภาษีโรงเรือนและที่ดิน**
     \*  ผู้ รับประเมินไม่พอใจในการประเมินของพนักงานเจ้าหน้าที่  ให้ยื่นคำร้องขอให้พิจารณาการประเมินใหม่ต่อคณะเทศมนตรี  ภายใน  15  วัน  นับแต่วันที่ได้รับแจ้งการประเมิน  หากยื่นเกิน  15  วัน  ให้ถือว่าจำนวนเงินซึ่งประเมินไว้นั้นเป็นจำนวนเด็ดขาดและห้ามไม่ให้นำคดี ขึ้นสู้ต่อศาล
    \*  หาก ผู้รับประเมินยังไม่พอใจคำชี้ขาดของคณะเทศมนตรี  จะนำคดีไปสู่ศาลโดยยื่นฟ้องต่อศาลภายใน  30  วัน  นับแต่วันรับแจ้งความให้ทราบคำชี้ขาด
    \*  ทั้งนี้ผู้รับประเมินต้องชำระค่าภาษีทั้งสิ้นให้เรียบร้อย
    \*  การอุทธรณ์คำสั่งของเจ้าพนักงานไม่เป็นผลให้ทุเลาการชำระภาษี  ถ้าชำระภาษีช้ากว่า  30  วัน  เจ้าพนักงานมีอำนาจเพิ่มค่าภาษีได้

**2. ภาษีบำรุงท้องที่**

      หรือภาษีที่ดิน  คือภาษีที่เรียกเก็บจากเจ้าของที่ดินที่มีกรรมสิทธิ์ที่ดินผู้ถือครองที่ดินในเขต อบต.อ่ายนาไลย

    **ระยะเวลาการเสียภาษีบำรุงท้องที่หรือภาษีที่ดิน**

          ภายในวันที่  1  มกราคม  ถึงสิ้นเดือนเมษายนของทุกปี  โดยยื่นแบบแสดงรายการที่ดิน (ภ.บ.ท.5)  ณ  องค์การบริหารส่วนตำบลอ่ายนาไลย  หากพ้นกำหนด  ต้องเสียเพิ่มอีกร้อยละ  24 ต่อปี (ร้อยละ 2 ต่อเดือน)  ส่วนผู้ที่หลีกเลี่ยงไม่เสียภาษี  เจ้าพนักงานประเมินมีอำนาจแจ้งการประเมินย้อยหลังได้ไม่เกิน  10  ปี  และเก็บเงินเพิ่มอีกร้อยละ  10            โทษทางอาญาจำคุกไม่เกิน  6  เดือน  หรือปรับไม่เกิน  2,000  บาท  หรือทั้งจำทั้งปรับ          ในกรณีการเปลี่ยนแปลงเจ้าของกรรมสิทธิ์หรือแบ่งแยกที่ดินให้ผู้อื่นหรือ จำนวนที่ดินเดิมเปลี่ยนแปลงไป  ต้องยื่นแบบแสดงรายการที่ดิน  (บ.ภ.ท.)  ภายใน  30  วัน  นับตั้งแต่วันที่ได้รับกรรมสิทธิ์หรือวันที่จำนวนที่ดินเปลี่ยนแปลงไป

     **3.ภาษีป้าย**

     คือภาษีที่จัดเก็บจากเจ้าของ  ป้ายที่แสดงชื่อยี่ห้อหรือเครื่องหมายที่ใช้ประกอบการค้าหรือการโฆษณาการค้า เพื่อหารายได้  โดยต้องเสียภาษีป้าย (ภ.ป.1) ตั้งแต่  1  มกราคม ถึงสิ้นเดือน มีนาคมของทุกปี

     **การยื่นแบบแสดงรายการภาษีป้าย**
 \*  เสียภาษีป้ายโดยเสียเป็นรายปี  ยกเว้นป้ายที่เริ่มติดตั้งหรือแสดงในปีแรก  ให้ยื่นแบบแสดงรายการภาษีป้ายภายใน  15  วัน  และให้เสียภาษีป้ายตั้งแต่วันที่เริ่มติดตั้ง  หรือแสดงจนถึงสิ้นปีและเสียภาษีเป็นรายงวด ๆ ละ 3 เดือนของปี
    \*  ชำระภาษีป้ายภายใน  15  วัน  นับตั้งแต่วันที่ได้รับแจ้งการประเมินจากเจ้าหน้าที่
     **อัตราภาษีป้าย**
     จะเก็บตามเนื้อที่ของป้ายโดยเอาส่วนกว้างที่สุดของป้ายเป็นตารางเซนติเมตร  แล้วคิดค่าภาษีป้ายตามประกาศกระทรวงมหาดไทยดังนี้

    \*  ป้ายภาษาไทยล้วน  อัตรา  3  บาท  ต่อ  500  ตารางเซนติเมตร
    \*  ป้ายภาษาไทยปนภาษาต่างประเทศ  รูปภาพ  โลโก้  หรือเครื่องหมายอัตรา  20  บาท  ต่อตารางเซนติเมตร
    \*  ป้าย ที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่  หรือป้ายที่มีอักษรไทยบางส่วนหรือต่ำกว่าอักษรต่างประเทศ  อัตรา  40  บาท  ต่อ  500  ตารางเซนติเมตร
    \*  ป้ายทุกชนิดเมื่อคำนวณพื้นที่ป้ายแล้วทีอัตราที่ต้องเสียภาษีต่ำกว่าป้ายละ  200  บาท  ให้เสียภาษีป้ายละ  200  บาท

        **การอุทธรณ์ภาษีป้าย**

      ผู้ มีหน้าที่เสียภาษีป้ายเห็นว่าการประเมินนั้นไม่ถูกต้อง  มีสิทธิอุทธรณ์การประเมินต่อนายกเทศมนตรี  ภายใน  30  วัน  นับตั้งแต่วันที่ได้รับแจ้งการประเมิน  โดยใช้แบบที่กระทรวงมหาดไทยกำหนด
    \*  การอุทธรณ์ไม่เป็นเหตุให้ทุเลาการชำระภาษีป้าย
    \*  ผู้ อุทธรณ์มีสิทธิอุทธรณ์คำวินิจฉัยของผู้ว่าราชการจังหวัดต่อศาล  ภายใน  30  วัน  นับตั้งแต่วันที่ได้รับแจ้งคำวินิจฉัยอุทธรณ์  เว้นแต่ผู้อุทธรณ์ไม่ยอมปฏิบัติ  หรือไม่ยอมให้ถ้อยคำโดยไม่มีเหตุผลอันสมควรตามหนังสือเรียกมาให้ถ้อยคำของ ผู้ว่าราชการจังหวัด  กรณีนี้ผู้อุทธรณ์ไม่มีสิทธิอุทธรณ์คำวินิจฉัยของผู้ว่าราชการจังหวัดต่อ ศาล

     **4.  ค่าธรรมเนียมและใบอนุญาตต่าง ๆ**

     ต้องยื่นคำร้องขอใบอนุญาตเพื่อชำระค่าธรรมเนียม  ก่อนใบอนุญาตหมดอายุเป็นประจำทุกปี  ณ  สำนักงานองค์การบริหารส่วนตำบลอ่ายนาไลย ประกอบด้วยค่าธรรมเนียม  และใบอนุญาตดังต่อไปนี้
    \*   ค่าใบอนุญาตให้ใช้สถานที่เพื่อประกอบการค้าซึ่งเป็นที่รังเกียจหรืออาจเป็นอันตรายต่อสุขภาพ
    \*   ค่าใบอนุญาตที่เกี่ยวกับการเลี้ยงสัตว์
    \*   ค่าใบอนุญาตที่เกี่ยวกับอาหารและเครื่องดื่ม
    \*   ค่าใบอนุญาตที่เกี่ยวกับการเกษตร
    \*   ค่าใบอนุญาตที่เกี่ยวกับการบริการ
    \*   ค่าใบอนุญาตที่เกี่ยวกับรถยนต์ เครื่องจักร หรือเครื่องกล

    \*   ค่าใบอนุญาตอื่นๆ

สอบถามรายละเอียดเพิ่มเติมได้ที่  กองคลัง องค์การบริหารส่วนตำบลอ่ายนาไลย

 โทร. 054-690-910